تپکی گؤسترمک
سادجه(!) تپکیسللیک، باشقا نسنهلردن ائتگیلنمکلیک،
کسینلیکلهلیکدن دولایی سؤیلهنیلمیش سؤزلری بهیهنیب دستکلهمک اولمور؛ بیر تههر تپکی گؤسترهنین
یانیلدیغینین گؤسترگهسیدیرلر. بونا بنزهییر او شخص، ایشلهمهمیش، چالیشمامیش، بدلینی اؤدهمهمیش، ایلغیملیقلار
اوزهرینده جانلاندیردیغی دوروملاردا بئلنچی بیر گؤزلنتیسی ده وار چرخ-ی فلک اونون
کؤنلوجه فیرلانا. بئلهجه کوتله آراسیندا تام دوغال بیر سؤز وار: دوران اؤکوز، یاتان
اؤکوزون باشینا ..چار؛ اؤته یاندان هر بیر گؤرولمهلی ایشین چاغی سوروشدوقدان سونرا
باشقالارینین پیراتیک ایشلریندن، چابالاریندان و یا بلکی پیلانلاریندان و سَردیکلری
توزاقلاردان ائتکیلهنهرک تپکی گؤسترمک بیزیم اؤن یارغی و سون یارغیلاریمیزی یانلیشلیغا
یؤنهلدیب، بیزه بللی سونوجلاردان باشقا نهسه
عایید ائتمهیهجک دیر. منجه داها بیزلر او آشامایا چاتمیشیق، هر کیمسهدن اؤنجه اؤز سورونلار
و آخسارلیقلاریمیزی تانییب اونلارین چؤزولمکلری اوچون دوغرو، دوزگون یوللار سئچیب،
پراتیکجهسینه آتدیم آتیب، اؤز آلین یازیمیزین یؤنتمنی اولاق. بو اویونون آلانی (مئیدانی)
اؤزوموزدن اولمالی دیر. دوغرولوق، گئرچکچیلیک، اینسانسئورلیک، اینسان و قادین حاقلارینین
یئرینده اوتورماسی کیمی مترقی سؤیلملرین دوغرو و دوزنلی چالیشانلاری اولمالییق؛ آنجاق
کیمسهدن یا پردهنین آرخاسیندا اولان باشقا یؤنهتیجی أللردن ائکیلنمهیهرک. یوخسا
خرجلهدیییمیز ائنرژیلر بوشونا هدر اولاجاق. سادجه اؤزلملر، اومودسیزلیکلر،سونوندا
پوزولماقلیقلار، سؤکولوب چؤکونمکلر، بیزیم ألده ائتدیییمیز تکجه وارلیقلار
اولاجاقلار.
18.01.94
-
- ۹۴/۰۱/۱۸
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk unk unk